Document ID: 32001D0808

32001D0808
L 305/30
JURNALUL OFÍCIAL AL UNIUNII EUROPENE
DECIZIA COMISIEI
din 14 noiembrie 2001
de modificare a Deciziei 2001/296/CE privind lista laboratoarelor aprobate pentru verificarea eficacității vaccinării împotriva rabiei la anumite animale carnivore de crescătorie
[notificată cu numărul C(2001) 3478]
(Text cu relevanță pentru SEE)
(2001/808/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 2000/258/CE a Consiliului din 20 martie 2000 de desemnare a unui institut specializat pentru stabilirea criteriilor necesare pentru standardizarea testelor serologice în vederea monitorizării eficacității vaccinurilor împotriva rabiei (1), în special articolul 3,
întrucât:
(1)
Directiva 92/65/CEE a Consiliului din 13 iulie 1992 de definire a condițiilor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește condițiile de sănătate animală, normelor comunitare specifice prevăzute în anexa A (I) la Directiva 90/425/CEE (2), astfel cum a fost modificată ultima dată prin Decizia 2001/298/CE a Comisiei (3), prevede un sistem alternativ de carantină pentru pătrunderea anumitor animale de crescătorie pe teritoriul anumitor state membre libere de rabie. Acest sistem prevede verificări ale laboratoarelor aprobate în mod oficial asupra eficacității vaccinării prin titrarea anticorpilor.
(2)
În temeiul Deciziei 2000/258/CE, laboratorul AFSSA din Nancy, Franța, a fost desemnat ca fiind institutul care răspunde de testele de competență necesare pentru aprobarea laboratoarelor care doresc să realizeze aceste verificări.
(3)
Decizia 2001/296/CE a Comisiei din 29 martie 2001 de autorizare a laboratoarelor pentru verificarea eficacității vaccinării împotriva rabiei la anumite animale carnivore de crescătorie (4) a stabilit o listă a laboratoarelor aprobate din statele membre.
(4)
În urma cererii Regatului Unit și pe baza rezultatului favorabil al testului de competență realizat de laboratorul AFSSA din Nancy, Franța, se justifică includerea pe lista respectivă a încă unui laborator pentru Regatul Unit.
(5)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
În anexa la Decizia 2001/296/CE, lista referitoare la Regatul Unit se modifică după cum urmează:
Prezentul text devine punctul 1 și se adaugă punctul 2 de mai jos:
„2.
Biobest
Pentland Science Park
Bush Loan Penicuik
Midlothian
EH26OPZ
United Kingdom.”
Articolul 2
Prezenta decizie se adresează statelor membre.
Adoptată la Bruxelles, 14 noiembrie 2001.

Labels: 7
0
6